CELEX: 32021R2158
Language: sk
Date: 2021-12-06 00:00:00
Title: Vykonávacie nariadenie Komisie (EÚ) 2021/2158 zo 6. decembra 2021, ktorým sa mení príloha I k vykonávaciemu nariadeniu (EÚ) 2021/934, ktorým sa stanovujú osobitné opatrenia na kontrolu klasického moru ošípaných (Text s významom pre EHP)

7.12.2021   
               
               
                  SK
               
               
                  Úradný vestník Európskej únie
               
               
                  L 436/35
               
            
         VYKONÁVACIE NARIADENIE KOMISIE (EÚ) 2021/2158
         zo 6. decembra 2021,
         ktorým sa mení príloha I k vykonávaciemu nariadeniu (EÚ) 2021/934, ktorým sa stanovujú osobitné opatrenia na kontrolu klasického moru ošípaných
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 71 ods. 3,
         keďže:
         
                     (1)
                  
                  
                     Klasický mor ošípaných je infekčná vírusová choroba, ktorá postihuje držané a voľne žijúce ošípané a môže mať závažný vplyv na dotknutú populáciu zvierat a ziskovosť chovu, keďže môže narušiť premiestňovanie zásielok uvedených zvierat a produktov z nich v rámci Únie a vývoz do tretích krajín.
                  
               
                     (2)
                  
                  
                     Vykonávacie nariadenie Komisie (EÚ) 2021/934 (2) bolo prijaté v rámci nariadenia (EÚ) 2016/429 a stanovujú sa v ňom osobitné opatrenia na kontrolu chorôb v súvislosti s klasickým morom ošípaných, ktoré majú členské štáty uvedené v prílohe I k danému nariadeniu uplatňovať počas obmedzeného obdobia v reštrikčných pásmach uvedených v danej prílohe.
                  
               
                     (3)
                  
                  
                     Vzhľadom na účinnosť opatrení dohľadu a kontroly prijatých v Bulharsku v súlade s delegovaným nariadením Komisie (EÚ) 2020/687 (3) a vykonávacím nariadením (EÚ) 2021/934, ktoré predložilo Bulharsko Stálemu výboru pre rastliny, zvieratá, potraviny a krmivá, a vzhľadom na priaznivú epidemiologickú situáciu klasického moru ošípaných v uvedenom členskom štáte by sa celé územie Bulharska, ktoré je v súčasnosti uvedené ako reštrikčné pásmo v prílohe I k vykonávaciemu nariadeniu (EÚ) 2021/934, malo vypustiť z uvedenej prílohy.
                  
               
                     (4)
                  
                  
                     Vykonávacie nariadenie (EÚ) 2021/934 by sa preto malo zodpovedajúcim spôsobom zmeniť.
                  
               
                     (5)
                  
                  
                     Vzhľadom na zlepšenie epidemiologickej situácie v súvislosti s klasickým morom ošípaných v Bulharsku a s cieľom zabezpečiť, aby sa v súvislosti s uvedenou chorobou neprijímali žiadne neprimerané obmedzenia, zmeny, ktoré sa majú vykonať vo vykonávacom nariadení (EÚ) 2021/934 týmto nariadením, by mali nadobudnúť účinnosť čo najskôr.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha I k vykonávaciemu nariadeniu (EÚ) 2021/934 sa nahrádza textom uvedeným v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Vykonávacie nariadenie Komisie (EÚ) 2021/934 z 9. júna 2021, ktorým sa stanovujú osobitné opatrenia na kontrolu klasického moru ošípaných (Ú. v. EÚ L 204, 10.6.2021, s. 18).
         
            (3)  Delegované nariadenie Komisie (EÚ) 2020/687 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá prevencie a kontroly určitých chorôb zo zoznamu (Ú. v. EÚ L 174, 3.6.2020, s. 64).
      
      
         
            PRÍLOHA
            
               
                  
                     „PRÍLOHA I
                     
                        REŠTRIKČNÉ PÁSMA
                     
                     
                        Rumunsko
                     
                     Celé územie Rumunska.
                  
               “